CELEX: 32016D2267
Language: hu
Date: 2016-12-06 00:00:00
Title: A Tanács (EU) 2016/2267 határozata (2016. december 6.) a nemzeti központi bankok külső könyvvizsgálóiról szóló 1999/70/EK határozatnak a Banc Ceannais na hÉireann/Central Bank of Ireland külső könyvvizsgálói tekintetében történő módosításáról

16.12.2016   
            
            
               HU
            
            
               Az Európai Unió Hivatalos Lapja
            
            
               L 342/32
            
         A TANÁCS (EU) 2016/2267 HATÁROZATA
   (2016. december 6.)
   a nemzeti központi bankok külső könyvvizsgálóiról szóló 1999/70/EK határozatnak a Banc Ceannais na hÉireann/Central Bank of Ireland külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Banc Ceannais na hÉireann/Central Bank of Ireland külső könyvvizsgálóiról szóló, 2016. október 28-i ajánlására (EKB/2016/29) (1),
   mivel:
   
               (1)
            
            
               Az Európai Központi Banknak (EKB) és azon tagállamok nemzeti központi bankjainak a beszámolóit, amelyek pénzneme az euro, az EKB Kormányzótanácsa által javasolt és a Tanács által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Banc Ceannais na hÉireann/Central Bank of Ireland jelenlegi külső könyvvizsgálóinak megbízatása a 2015. pénzügyi év ellenőrzését követően megszűnik. Ezért a 2016. pénzügyi évtől kezdődően külső könyvvizsgálókat szükséges kinevezni.
            
         
               (3)
            
            
               A Banc Ceannais na hÉireann/Central Bank of Ireland a Mazarst választotta külső könyvvizsgálójaként a 2016–2020. pénzügyi évekre.
            
         
               (4)
            
            
               Az EKB Kormányzótanácsa ajánlást tett arra, hogy a 2016–2020-as pénzügyi évekre a Banc Ceannais na hÉireann/Central Bank of Ireland külső könyvvizsgálójaként a Mazarst jelöljék ki.
            
         
               (5)
            
            
               Az EKB Kormányzótanácsának ajánlását követően az 1999/70/EK tanácsi határozatot (2) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (5) bekezdése helyébe a következő szöveg lép:
   
      „(5)   A Mazarst, mint a Banc Ceannais na hÉireann/Central Bank of Ireland külső könyvvizsgálóját a 2016–2020. pénzügyi évekre a Tanács jóváhagyja.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az EKB a címzettje.
   
      Kelt Brüsszelben, 2016. december 6-án.
      
         
            a Tanács részéről
         
         
            az elnök
         
         P. KAŽIMÍR
      
   
   
      (1)  HL C 413., 2016.10.11., 1. o.
   
   
      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).